nvidia/miracl-vision huggingface dataset:
হিউ জ্যাকম্যান

হিউ মাইকেল জ্যাকম্যান (জন্ম ১২ অক্টোবর ১৯৬৮) একজন অস্ট্রেলিয়ান অভিনেতা, গায়ক, প্রযোজক। জ্যাকম্যান সুপারহিরো, ঐতিহাসিক এবং রোমান্টিক চলচ্চিত্রে অভিনয় করে আন্তর্জাতিক খ্যাতি লাভ করেছেন। তিনি এক্স-মেন চলচ্চিত্র ধারাবাহিকে দীর্ঘ সময় ধরে চলা ভূমিকা উলভারিন চরিত্রে অভিনয় করেছেন, পাশাপাশি তিনি রোমান্টিক চলচ্চিত্র কেট অ্যান্ড লিওপোল্ড (২০০১), ভুতুড়ে-অ্যাকশন চলচ্চিত্র ভ্যান হেলসিং (২০০৪), জাদু-নাটকীয় বিষয়ক চলচ্চিত্র দ্য প্রেস্টিজ (২০০৬), মহাকাব্যিক কল্পকাহিনী নাটকীয় দ্য প্রেস্টিজ (২০০৬), মহাকাব্যিক ঐতিহাসিক রোমান্টিক নাটকীয় অস্ট্রেলিয়া (২০০৮), লে মিজেরাবল (২০১২) চলচ্চিত্র সংস্করণ, গোয়েন্দা-কাহিনী প্রিজনার্স (২০১৩), সঙ্গীতধর্মী দ্য গ্রেটেস্ট শোম্যান (২০১৭)-এর মতো চলচ্চিত্রে মুখ্য চরিত্রে অভিনয় করেছেন। তার লে মিজেরাবল কাজের জন্য তিনি প্রথমবারের মত শ্রেষ্ঠ অভিনেতা বিভাগে একাডেমি পুরস্কারের মনোনয়ন এবং ২০১৩-তে তার প্রথম সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার পান। ব্রডওয়ে থিয়েটারে, জ্যাকম্যান দ্য বয় ফ্রম অজে তার ভূমিকার জন্য একটি টনি পুরস্কার জয় করেন। টনি পুরস্কারের নিজেদের একটি চারবারের উপস্থাপক, তিনি তার একটি উপস্থিতির জন্য এমি পুরস্কার লাভ করেন। জ্যাকম্যান এছাড়াও ২২ ফেব্রুয়ারি ২০০৯-এ ৮১তম একাডেমি পুরস্কার উপস্থাপনা করেন।
ফৈজাবাদ জেলা

অযোধ্যা জেলা (পূর্বনাম ফৈজাবাদ জেলা) ভারতের উত্তরাংশের উত্তর প্রদেশ রাজ্যের ৭১টি জেলার একটি জেলা। অযোধ্যা শহর হল এই জেলার প্রশাসনিক সদর দপ্তর। ২০১১ সালের জনগণনা অনুযায়ী এই জেলার মোট জনসংখ্যা ২,৪৬৮,৩৭১ জন। ২০১১ সালের জনগণনা অনুযায়ী অযোধ্যা জেলার মোট জনসংখ্যা ২,৪৬৮,৩৭১ জন।  যা মোটামুটিভাবে কুয়েত  অথবা আমেরিকার নেভাদা রাজ্যের জনসংখ্যার সমান । জনসংখ্যার বিচারে এই জেলার স্থান ১৭৮ তম (ভারতের মোট ৬৪০ টি জেলার মধ্যে) । এই জেলার জনঘনত্ব ১,০৫৪ জন প্রতি বর্গকিলোমিটার (২,৭৩০ জন/বর্গমাইল) .। ২০০১-২০১১ দশকে এই জেলায় জনসংখ্যা বৃদ্ধির হার ছিল ১৮.১৬ % । অযোধ্যা জেলার লিঙ্গ অনুপাত ৯৬১ জন মহিলা, প্রতি ১০০০ জন পুরুষের অনুপাতে, এবং সাক্ষরতার হার ৭০.৬৩ % । ১৯৭৫ সালে অযোধ্যা শহরে ড: রাম মনোহর লোহিয়া বিশ্ববিদ্যালয় স্থাপিত হয়। নেতাজি গবেষকদের কারও বক্তব্য, গুমনামি বাবার ছদ্মবেশে উত্তরপ্রদেশের অযোধ্যায় আত্মগোপন করে ছিলেন সুভাষচন্দ্র বসু।
অসম চুক্তি

অসম চুক্তি (১৯৮৫) ভারত সরকার এবং আসাম আন্দোলন এর নেতৃত্বের মধ্যে ১৯৮৫ সালের ১৫ আগস্ট নতুন দিল্লীতে স্বাক্ষর হওয়া একটি সমঝোতা চুক্তি (ইংরেজি:Memorandum of Settlement (MoS))।  এই চুক্তির মাধ্যমে আসাম আন্দোলন এর পরিসমাপ্তি ঘটেছিল এবং এর ফলশ্রুতিতে আন্দোলনের নেতৃত্বে থাকা একটা রাজনৈতিক দল গঠন করে যা পরবর্তী সময়ে আসাম সরকার গঠন করেছিল। যদিও এই চুক্তির মাধ্যমে আসাম আন্দোলনের পরিসমাপ্তি ঘটেছিল, চুক্তির অনেকগুলো গুরুত্বপূর্ণ দফা আজ ও কার্যকর হয় নাই। যার ফলশ্রুতিতে কিছু মূল সমস্যা এখনো রয়ে গেছে।  আসামে বহিরাগত সমস্যার সমাধান করতে তৎকালীন আসাম রাজ্য সরকার ও কেন্দ্রীয় সরকার উভয়ই খুব উদ্বিগ্ন হয়ে ওঠে৷ সদৌ অসম ছাত্র সন্থা ও অসম গণ পরিষদ অসমীয়াদের এদুটি সংগঠনও সমস্যার সমাধানে আগ্রহ দেখায়৷ সদৌ অসম ছাত্র সন্থা বিদেশ তথা বাংলাদেশ থেকে ক্রমাগত আসতে থাকা শরণার্থীদের ফলে আসামের রাজনৈতিক, সামাজিক, সাংস্কৃৃতিক ও অর্থনৈতিক পরিস্থিতির পরিবর্তন হতে পারে বলে আশঙ্কা প্রকাশ করে ১৯৮০ খ্রিষ্টাব্দে ২রা ফেব্রুয়ারি তৎকালীন প্রধানমন্ত্রী ইন্দিরা গান্ধীর কাছে একটি চিঠি লেখেন৷ ছাত্র সংগঠনের আশঙ্কাকে যুক্তিযুক্ত মনে করে প্রধানমন্ত্রী ইন্দিরা গান্ধী তাদের সাথে বৈঠকে বসতে সচেষ্ট হন৷ ১৯৮০-৮৩ খ্রিষ্টাব্দের মধ্যে প্রধানমন্ত্রী ও গৃৃহমন্ত্রীর সঙ্গে এই আলোচনা সম্পন্ন হয়৷ ১৯৮৪ খ্রিষ্টাব্দে একাধিকবার বৈঠক হয় ও পর্যাপ্ত তথ্য আদান-প্রদান হয়৷ ১৯৮৫ খ্রিষ্টাব্দের মার্চ মাসে এই বিষয়ে পুণরালোচনা হয়৷ সংবিধান, আইনি সংস্থান, আন্তর্জাতিক সম্মতি চুক্তি, রাষ্ট্রীয় প্রতিশ্রুতি, বদান্য বিবেচনা প্রভৃৃতি সমস্যাগুলি মাথায় রেখে উক্তবিষয়ক সমস্ত আলোচনা অগ্রসর করার সিদ্ধান্ত নেওয়া হয়৷ আলোচ্য বিষয়গুলি নিম্নরূপ: ক) সহানুভূতির সঙ্গে তথ্য পর্যালোচনা করা হবে, রাজ্যে উৎকণ্ঠা পরিস্থিতি সৃষ্টির জন্য দায়ী যারা তাদের উপর আপাতত সমস্ত ধরনের শাস্তিমুলক ব্যবস্থা তুলে নেওয়া হবে এবং প্রতিশোধমূলক নিপীড়ন যেন না হয় সেদিকে লক্ষ্য রাখা হবে৷ খ) অশান্তিকর পরিস্থিতি চলাকালীন নিহত ব্যক্তিদের আত্মীয়দের ক্ষতিপুরণ সহ স্থায়ী চাকরি ব্যবস্থা করা হবে৷ গ) আসামে উৎকণ্ঠা প্রসঙ্গে ঐ রাজ্যে সরকারী জনসেবামূলক চাকরির নিয়োগের ক্ষেত্রে সহানুভূতিশীল বিচার বিবেচনার মাধ্যমে বয়সের সীমা বৃদ্ধি করা হবে৷ পরিকাঠামোগত, প্রশাসনিক ও প্রতিযোগীতামূলক ক্ষেত্রগুলির ব্যাপারে পুরানো নিয়মই বহাল থাকবে৷ ঘ) বিচারালয়ে আটক মামলাগুলির পুনঃসমীক্ষা করা হবে৷ এবং ডিটেনশন ক্যাম্পের মামলা ছাড়াও আসামে অস্থির পরিস্থিতির সময়ে ফৌজদারী অপরাধীদের দৃৃৃষ্টান্তমূলক শাস্তি দেওয়ার বিষয়ে আলোচনা করা হবে৷ ঙ) নিষেধাজ্ঞামূলক কোনো বিজ্ঞপ্তি আগে থেকে দেওয়া হলে তা পরিস্থিতি অনুযায়ী প্রত্যাহার করার কথা ভাবা হবে৷ - উপর্যুক্ত সকল বিষয়ে গৃৃৃহমন্ত্রী সংযোগী মন্ত্রকের দায়িত্ব পালন করবে৷ - নির্বাচনী মন্ত্রকদের ত্রুটিহীন ও পক্ষপাতহীন নির্বাচনী তালিকা তৈরীর নির্দেশ দেওয়া হয়৷ - নির্বাচনী সুত্র মেনে তথ্য পর্যালোচনার সময় নির্ধারিত সময়ের থেকে আরো ৩০ দিন বৃৃদ্ধি করা হয়৷ - আসামে নির্বাচন কমিশন পরিদর্শনের জন্য কেন্দ্র থেকে পরিদর্শক পাঠানো হয়৷ - আসামে ভবিষ্যতে তৈল শোধনাগার গড়ে তোলা হবে বলে সিদ্ধান্ত নেওয়া হয়৷ - বন্ধ হয়ে যাওয়া অশোক কাগজকল ও পাটকলগুলি আবার চালু করতে কেন্দ্র সরকার রাজ্য সরকারকে পারিশ্রমিক দান করে ও পূর্ণ সহযোগীতা করে৷ - গুয়াহাটি শহরে একটি আই.আই.টি. প্রতিষ্ঠিত করা হয়৷ আসাম আন্দোলনের প্রতিনিধি অসম সরকার এবং ভারত সরকারের প্রতিনিধি এই চুক্তির স্বাক্ষরের সময়ে উপস্থিত ছিলেন
গ্রীষ্মকালীন অলিম্পিকে ভারোত্তোলন

গ্রীষ্মকালীন অলিম্পিক গেমসে ভারোত্তোলন প্রতিযোগিতা ১৯২০ থেকে নিয়মিত অনুষ্ঠিত হয়ে আসছে, যদিও এর পূর্বে দুই অলিম্পিক গেমসে প্রতিযোগিতা হয়েছিল। ভারোত্তোলনের অভিষেক হয় ১৮৯৬ গ্রীষ্মকালীন অলিম্পিকে এবং ১৯০৪ গেমসে দ্বিতীয় বার প্রতিযোগিতা হয়। প্রথমদিকের গেমসে, সকল লিফটার একই বিভাগে প্রতিদ্বন্দ্বিতা করত। ১৯২০ সালের গেমসে যখন পুনরায় ভারোত্তোলন খেলা ফিরিয়ে আনা হয় প্রতিযোগিতার কাঠামো শারিরীক ওজনের শ্রেণিতে বিন্যস্ত করা হয়। শ্রেণি সংখ্যা ও ওজনের সীমা বিভিন্ন সময় কিছু পরিবর্তন হয়েছে যা নিচে দেখানো হলঃ মহিলাদের ভারোত্তোলন অলিম্পিক গেমসে প্রথম সংযোজন হয় ২০০০ সিডনি গেমসে, যাতে ইভেন্টসমূহ সাতটি ওজন শ্রেণিতে বিভক্ত ছিল এবং তখন থেকে আজ পর্যন্ত কোন পরিবর্তন হয়নি। টেমপ্লেট:ভারোত্তোলন
২০১১ ক্রিকেট বিশ্বকাপ গ্রুপ এ

এই নিবন্ধটি বাংলা ব্যতীত অন্য কোন ভাষায় লেখা হয়েছে। নিবন্ধটি যদি ঐ নির্দিষ্ট ভাষা ব্যবহারকারীদের উদ্দেশ্যে লেখা হয়ে থাকে তবে, অনুগ্রহ করে নিবন্ধটি ঐ নির্দিষ্ট ভাষার উইকিপিডিয়াতে তৈরি করুন। অন্যান্য ভাষার উইকিপিডিয়ার তালিকা দেখুন এখানে। বাজান এর গ্রুপ এ ২০১১ ক্রিকেট বিশ্বকাপ থেকে সংঘটিত ২০ ফেব্রুয়ারি থেকে ২০ মার্চ ২০১১। গ্রুপ সর্বক্ষমতার অধিকারী গঠিত শ্রীলঙ্কা, এবং তাদের সঙ্গে বরাবর, পাকিস্তান, কানাডা, কেনিয়া, নিউজিল্যান্ড, অস্ট্রেলিয়া এবং জিম্বাবুয়ে। টুর্নামেন্টের এই পর্যায়ে একটি সম্পূর্ণ হিসাবে অভিনয় ছিল রাউন্ড-রবিন সব সাত দল, শীর্ষ চার দল পৌছায় সঙ্গে মাঝে কোয়ার্টার ফাইনাল The first match of Group A saw Kenya taking on the New Zealanders. Kenya won the toss and elected to bat first on a pitch which seemed to have a lot of runs. However, the New Zealanders started very well, restricting the Kenyans for runs throughout the first 6 overs. The pressure paid off as Tim Southee trapped Alex Obanda in front with the score at 16 after 7 overs. Fellow opener Seren Waters and Collins Obuya tried to rebuild but Hamish Bennett came into the attack and got Waters lbw to make the score 40/2. Bennett then ripped through the Kenyan batting and got 3 more wickets in double-quick time to reduce the Kenyans to 49/5. The shattered Kenyans then folded, with only Rakep Patel offering resistance with 16 not out as Southee and Jacob Oram finished off the tail to get Kenya all out for 69 in 23.5 overs. The New Zealand openers started off quickly in their small chase, with Martin Guptill doing most of the early scoring. Brendon McCullum was bowled off a free hit but got into his stride and finished off the game with two successive boundaries, as New Zealand reached their target in just eight overs without losing any wicket, to complete a ten-wicket win. Sri Lanka, one of the co-hosts started off their tournament against minnows Canada. The Sri Lankans won the toss and elected to bat first
কোনার বাঁধ

কোনার বাঁধ হল দামোদর ভ্যালি কর্পোরেশনের অধিনে নির্মিন চারটি বাঁধের মধ্যে একটি।এই বাঁধটি প্রকল্পের দ্বিতীয় বাঁধ হিসাবে নির্মিত হয় কোনার নদ এর উপর।বাঁধটি ১৯৫৫ সালে নির্মাণ সম্পূর্ণ হয়। বাঁধটির মোট দৈর্ঘ্য ৪৫৩৫ মিটার (৪.৫৩৫ কিলোমিটার) ও উচ্চতা ৪৮.৭৭ মিটার।বাঁধের জলধারাটির মোট আয়তন ২৭.৯২ বর্গ কিলোমিটার। ১৯৪৩ সালে বাংলায় ভয়াবহ বন্যার কারণ ছিল দামোদর নদ ও তার উপনদী গুলি।এছাড়া প্রতিবছর দামোদর নদের নিম্ন অববাহিকায় বন্যা করন ছিল এই নদী গুলি।এই বন্যা নিবারন ও শুকনা মৌসুমে কৃষি কাজের জলের যোগানের জন্য যুক্তরাষ্ট্র-এর টেনেসি ভ্যালি কর্পোরেশন এর আদলে দামোদর ভ্যালি কর্পোরেশন নির্মাণ করে।দামোদর নদ এর অববাহিকায় প্রথম সমিক্ষার পর বলা হয় বন্যা নিবারন ও জল সেচের জন্য ৮ টি বাঁধ নির্মাণ করতে হবে।কিন্তু মাত্র ৪ টি বাঁধ ও একটি ব্যারেজ নির্মাণ করা হয় প্রথমে।এই বাঁধ ও ব্যারেজ গুলি হল- তিলাই,পানচেত,মাইথন,কোনার ও দুর্গাপুর ব্যারেজ।প্রথমে ১৯৫৩ সালে তিলাই বাঁধ ও ১৯৫৫ সালে কোনার বাঁধ এর নির্মাণ শেষ হয়।এর পর ১৯৫৭ ও ১৯৫৯ সালে যথাক্রমে মাইথন বাঁধ ও পানচেত বাঁধের নির্মাণ কাজ শেষ হয়।
জলঙ্গী নদী

জলঙ্গী নদী ভারত-এর পশ্চিমবঙ্গ রাজ্যের মুর্শিদাবাদ জেলা ও নদিয়া জেলা দিয়ে প্রবাহিত। অতীতে এর নাম ছিল খড়ে নদী। নদীটি মুর্শিদাবাদ জেলায় পদ্মা নদী থেকে উৎপন্ন হয় নদিয়া জেলার পলাশীপাড়া, তেহট্ট, কৃষ্ণনগর শহরের পাশ দিয়ে প্রবাহিত হয়ে মায়াপুরের কাছে ভাগীরথী নদীতে মিলিত হয়েছে। এই মিলিত নদী প্রবাহ এর পর হুগলি নদী নামে পরিচিত। নদীটির মোট দৈর্ঘ্য ২২০ কিলোমিটারের কাছাকাছি। বর্তমানে নদীটিতে পলি জমে যাওয়ায় এটি তার গভীরতা হারিয়েছে। জলঙ্গী নদী মুর্শিদাবাদ জেলায় চর মধবোনার কাছে পদ্মা নদী থেকে উৎপত্তি লাভ করেছে। উৎস স্থল থেকে দক্ষিণে নদীটি প্রবাহিত হয়েছে। প্রবাহ পথে নদীটি ইসলামপুর, ডোমকল, তেহট্ট, পলাশীপাড়া, চাপড়া অতিক্রম করে কৃষ্ণনগরের কাছে এসে পশ্চিম দিকে বাঁক নিয়েছে। এর পর নদীটি পশ্চিমমুখী হয়ে মায়াপুরের কাছে স্বরূপগঞ্জে গঙ্গা বা ভাগীরথী নদীর সঙ্গে মিলিত হয়েছে। এই প্রবাহ পথের মোট দৈর্ঘ্য ২২০ কিলোমিটার। নদীটির প্রবাহ পথে প্রচুর নদী বাঁক ও অশ্বক্ষুরাকৃতি হ্রদ দেখা যায়। ভৈরব নদী এই নদীর সঙ্গে যুক্ত হয়েছে এবং এই নদীটিই জলঙ্গী নদীর বেশির ভাগ জলের যোগান দেয়। বর্ষার মরশুম ছাড়া গ্রীষ্মের মরশুমে নদীটির জল অস্বাভাবিকভাবে কমে যায়। জলংগী নদীকে দখল করে চাষবাস শুরু হওয়ায় নানা জায়গায় নদীর অবস্থা বর্তমানে খুবই খারাপ। কোথাও কোথাও কচুরিপানায় ভরেছে জলঙ্গি নদী। অবৈধ ইঁটভাটার কারণে যত্রতত্র নদীর ধার থেকে মাটি কাটার ফলে বন্যার সময় নদীর গতিশীল ভারসাম্য বিনষ্ট হচ্ছে। অগভীর হচ্ছে নদীখাত। সত্যজিৎ রায়ের অপুর সংসার সিনেমার অনেকটা অংশই কৃষ্ণনগর শহরের নিকট জলঙ্গীর পাড়ে তোলা। জীবনানন্দ দাশের কবিতা 'আবার আসিব আমি বাংলার নদী মাঠ ক্ষেত ভালবেসে, জলাঙ্গীর ঢেউয়ে ভেজা বাংলার এ সবুজ করুণ ডাঙ্গায়'। সাগর চট্টোপাধ্যায় ও নদীয়ার গনশিল্পী বাবলু হালদারের গান 'ও আমার জলঙগী নদী, তোর কোলে রইলাম আমি, জনম অবধি'।
নওয়াব আবদুল জব্বার

নওয়াব আবদুল জব্বার (২৪ অক্টোবর ১৮৩৭ - ৩০ জানুয়ারি ১৯১৮) ছিলেন ব্রিটিশ ভারতের একজন সরকারি কর্মকর্তা, সমাজসেবক। আবদুল জব্বার ১৮৩৭ সালের ২৪ অক্টোবর বর্ধমান জেলার পারহাটি গ্রামে নানাবাড়িতে জন্মগ্রহণ করেন। তার পৈতৃক নিবাস বর্ধমানের কাশিয়ারা গ্রাম। তার বাবা খান বাহাদুর গোলাম আসগর কোম্পানি সরকারের বিচার বিভাগের প্রধান সদর আমিন ছিলেন। আবদুল জব্বার বর্ধমান রাজ স্কুল থেকে এন্ট্রান্স পাশ করেন। এই স্কুলে রামতনু লাহিড়ী ছিলেন তার শিক্ষক। এরপর তিনি প্রেসিডেন্সি কলেজে বিএ শ্রেণীতে পড়াশোনা করেন। ১৮৫৭ সালে পিতার মৃত্যুর পর তিনি লেখাপড়া ত্যাগ করেন। পড়াশোনার পর তিনি ডেপুটি ম্যাজিস্ট্রেট হিসেবে কর্মজীবন শুরু করেন। ১৮৮৯ থেকে ১৮৯৪ সাল পর্যন্ত তিনি কলকাতায় প্রেসিডেন্সি ম্যাজিস্ট্রেট হিসেবে দায়িত্বপালন করেছেন। বঙ্গীয় আইন পরিষদে ১৮৮৪, ১৮৮৬ ও ১৮৯৩ সালে তিনি সদস্য মনোনীত হয়েছিলেন। অবসর গ্রহণের পর ১৮৯৭ থেকে ১৯০২ সাল পর্যন্ত তিনি ভোপালের মুখ্যমন্ত্রী হিসেবে নিযুক্ত হন। এসময় জনকল্যাণের জন্য তিনি খ্যাতি অর্জন করেছিলেন। দক্ষিণ আফ্রিকায় মোহনদাস করমচাঁদ গান্ধীর নেতৃত্বে পরিচালিত বর্ণবাদ বিরোধী আন্দোলনের সমর্থনে কলকাতার টাউন হলে সুরেন্দ্রনাথ ব্যানার্জী‌র নেতৃত্বে আয়োজিত সভায় তিনি সভাপতি ছিলেন। তার জীবদ্দশায় কংগ্রেস ও মুসলিম লীগ প্রতিষ্ঠিত হলেও তিনি রাজনীতিতে আগ্রহ দেখাননি। ভারতের মুসলিমদের প্রথম সংগঠন সেন্ট্রাল ন্যাশনাল মোহামেডান এসোসিয়েশনে তিনি সদস্য ছিলেন। তিনি মোহামেডান লিটারেরি সোসাইটির সদস্য ছিলেন এবং ১৯০০ সালে সোসাইটির সভাপতি নির্বাচিত হন। নওয়াব আবদুল লতিফের সাথে তার ঘনিষ্ঠ সম্পর্ক ছিল। মুসলিমদের মধ্যে ইংরেজি শিক্ষার প্রসারের জন্য তিনি আগ্রহী ছিলেন। তিনি মুসলিম ধর্ম পরিচয় নামে একটি বই লিখেছিলেন। তবে নারী শিক্ষায় তিনি বেশি আগ্রহ দেখাননি। মুসলিম নারীদের শিক্ষার বিষয়ে নিজের মত তিনি দুইটি উর্দু গ্রন্থে তুলে ধরেছেন। কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য তিনি আন্দোলন করেছেন। এর ফলে কলকাতায় বেকার হোস্টেল নির্মিত হয়। ব্রিটিশ সরকার ১৮৯৫ সালে তাকে খান বাহাদুর ও সিআইই খেতাব দেয়। পরে তিনি নওয়াব খেতাব পান। ১৯১৮ সালের ৩০ জানুয়ারি আবদুল জববার এর মৃত্যু হয়।
দ্বিতীয় মহীপাল

পাল রাজবংশের দ্বাদশ রাজা। ১০৭২ খ্রিষ্টাব্দে পাল রাজবংশের দ্বাদশ রাজা তৃতীয় বিগ্রহপাল (১০৫৪-১০৭২ খ্রিষ্টাব্দ)-এর মৃত্যুর পর, তার পুত্র মহীপাল রাজত্ব লাভ করেন। ইতিহাসে তিনি দ্বিতীয় মহীপাল নামে অভিহিত হয়ে থাকেন। উল্লেখ্য প্রথম মহীপাল প্রথম (৯৮৮-১০৩৮ খ্রিষ্টাব্দ) ছিলেন পাল রাজবংশের অষ্টম রাজা। মহীপাল রাজ্যের শৃঙ্খলা ফিরিয়ে আনতে ব্যর্থ হন। ফলে প্রজা অসন্তোষ তীব্র আকার ধারণ করে। এরই ভিতরে তিনি কুচক্রীদের পরামর্শক্রমে তার অপর দুই ভাই শূরপাল এবং রামপালকে কারারুদ্ধ করেন। এর ফলে বরেন্দ্র অঞ্চলের সামন্তরা প্রকাশ্যে বিদ্রোহ ঘোষণা করে। মহীপাল এই বিদ্রোহ দমন করার জন্য সামন্তদের বিরুদ্ধে অভিযান চালান। শেষ পর্যন্ত তিনি বিদ্রোহীদের হাতে নিহত হন। এই সুযোগে বরেন্দ্র অঞ্চলের উচ্চাভিলাষী দিব্য কৈবর্ত বরেন্দ্রভূমিতে একটি স্বাধীন রাজ্য প্রতিষ্ঠা করেন। এই সময় কারারুদ্ধ দ্বিতীয় শূরপাল এবং রামপাল মুক্তিলাভ করেন এবং দ্বিতীয় শূরপাল (১০৭৫-৭৭ খ্রিষ্টাব্দ) রাজত্বলাভ করেন। বাংলাদেশের ইতিহাস/রমেশচন্দ্র মজুমদার। ভারতের ইতিহাস । অতুলচন্দ্র রায়, প্রণবকুমার চট্টোপাধ্যায়।
২০১৬ গ্রীষ্মকালীন অলিম্পিকের উদ্বোধনী অনুষ্ঠান

২০১৬ গ্রীষ্মকালীন অলিম্পিক গেমসের উদ্বোধনী অনুষ্ঠান ৫ আগস্ট, ২০১৬ তারিখ শুক্রবার রিও দি জেনেরিওর মারাকানা স্টেডিয়ামে ব্রাজিলীয় সময় ২০:০০টায় (২৩:০০ ইউটিসি) শুরু হবে। অলিম্পিক সনদে উদ্বোধনী অনুষ্ঠানকে বাধ্যতামূলক করা হয়েছে। বৈশ্বিক ক্রীড়া প্রতিযোগিতায় আনুষ্ঠানিক ভাবে এ অনুষ্ঠানে স্বাগতঃ ভাষণ, পতাকা উত্তোলন ও ক্রীড়াবিদদের সমাবেশ রয়েছে। এছাড়াও এতে স্বাগতিক দেশের সংস্কৃতির দর্শনীয় শৈল্পিককলা প্রদর্শনের ব্যবস্থা করা হয়েছে। প্রায় ৭৮,০০০ দর্শক রিও ২০১৬-এর উদ্বোধনী অনুষ্ঠান মারাকানায় থেকে উপভোগ করবেন বলা আশা করা হচ্ছে। এ অনুষ্ঠানের সৃজনশীল পরিচাল কত্রয় হচ্ছেন ফার্নান্দো মেইরেলেস, দানিয়েলা টমাস ও আন্দ্রুচা ওয়াডিংটন। ব্রাজিলের সর্বাপেক্ষে জনপ্রিয় কোরিওগ্রাফার ডেবোরাহ কোকার ছয় সহস্রাধিক স্বেচ্ছাসেবীকে নিয়ে উদ্বোধনী অনুষ্ঠানে নৃত্য পরিবেশন করবেন। মে, ২০১৬-এর শেষদিকে উদ্বোধনী অনুষ্ঠানের প্রস্তুতিপর্ব শুরু করেন। মেইরেলেস মন্তব্য করেন যে, ২০১৬ সালের অনুষ্ঠান মালা অন্যান্য অলিম্পিকের তুলনায় উল্লেখযোগ্য পরিমাণে কম বাজেটের হবে। ২০১২ সালের তুলনায় মোট বাজেটের মাত্র ১০%। Olympics Opening Ceremony starts time as per different time zone
গৌড় রাজ্য

গৌড় রাজ্য ধ্রুপদী যুগে ভারতীয় উপমহাদেশের একটি রাজ্য ছিল, যার উৎপত্তি খ্রিস্টপূর্ব ৪র্থ শতাব্দীতে বা সম্ভবত তার আগে  বঙ্গ অঞ্চলে (আধুনিক পশ্চিমবঙ্গ ও বাংলাদেশ) হয়েছিল। গৌড় রাজ্য বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক। তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে ৯.৬ কিলোমিটার (৬.০ মা) দক্ষিণ-পশ্চিমে কর্ণসুবর্ণ নামক স্থানে ছিল। চৈনিক পরিব্রাজক, হিউয়েন সাং রাজা শশাঙ্ক শাসিত উড়িষ্যার একটি এলাকা থেকে কর্ণসুবর্ণ পর্যন্ত ভ্রমণ করেছিলেন। পুণ্ড্রবর্ধনও যে গৌড় রাজ্যের অংশ ছিল তা পরিব্রাজক হিউয়েন সাং এর বর্ণনায় উল্লেখ পাওয়া যায়। প্রমাণ অনুযায়ী প্রাচীন বাংলার গৌড় রাজ্যের সাথে রাঢ় অঞ্চলের বিবাদ ছিল। যদিও কৃষ্ণ মিশ্রের (একাদশ অথবা দ্বাদশ শতাব্দী) "প্রবোধ-চন্দ্রোদয়"-এ উল্লেখ, আছে যে (বর্তমান) হুগলি এবং হাওড়া জেলার রাঢ় (বা রাঢ়পুরি) ও ভূরিষরেষঠিকা গৌড় রাষ্ট্রের অন্তর্ভুক্ত ছিল, কিন্তু যাদব রাজা প্রথম জাইতুগির শিলালেখে উল্লেখিত যে রাঢ় গৌড় রাজ্য থেকে আলাদা। ত্রয়োদশ ও চতুর্দশ শতাব্দীর জৈন লেখকদের বিভিন্ন পাণ্ডুলিপি অনুযায়ী গৌড় বর্তমান মালদা জেলার লক্ষণাবতীর সাথে একীভূত। শশাঙ্কের মৃত্যুর পর ক্ষমতায় বসেন তার পুত্র মানব, যিনি ৮ মাস পর্যন্ত গৌড়ের শাসনকার্য চালান। তার কিছুকাল পরই গৌড়, সম্রাট হর্ষবর্ধণ এবং কামরূপের রাজা ভাস্কর বর্মণ কর্তৃক দুভাগে বিভক্ত হয়ে যায়। এমনকি তারা কর্ণসুবর্ণ পর্যন্ত দখল করে নেয়। পাল রাজারা নিজেদের বঙ্গেশ্বর (বঙ্গের পালন কর্তা) ও গৌড়েশ্বর (গৌড়ের পালন কর্তা) বলে উল্লেখ করতেন। একইভাবে সেন রাজারাও তাদের গৌড়েশ্বর হিসেবে পরিচয় দিতেন। এভাবে গৌড় এবং বঙ্গ (vanga) নামদুটি একই অর্থে অর্থাৎ একসাথে সমগ্র বাংলা অঞ্চল কে বোঝানোর জন্য ব্যবহৃত হতে থাকে।
ডিপলো

থমাস ওয়েসলি পেন্টজ (ইংরেজি: Thomas Wesley Pentz; জন্ম: ১০ নভেম্বর ১৯৭৮) আমেরিকার একজন ডিজে, রেকর্ড প্রযোজক, রেপা্‌র, গায়ক, গীতিকার এবং রেকর্ড নির্বাহী যিনি অধিক পরিচিত ডিপলো নামে। তিনি মেজর ল্যাজারের সহ-প্রতিষ্ঠাতা এবং প্রধান সদস্য। সেই সাথে তিনি রেকর্ড কোম্পানি ম্যাড ডিসেন্টের প্রতিষ্ঠাতা এবং এটি পরিচালনা করেন। অন্যান্য কাজ মধ্যে, তিনি ফিলাডেলফিয়ায় একজন স্কুল শিক্ষক হিসেবে কাজ করেছেন। তার ইপি রেভলুশন আমেরিকার বিলবোর্ড ২০০-এর ৬৮ নম্বরে স্থান করে নিয়েছিল। এই গানটি পরবর্তীতে হ্যুন্দাই এর বিজ্ঞাপনে এবং ডাব্লিউডাব্লিউই ২কে১৭-এর সাউণ্ড-ট্র‍্যাকেও দেখা গিয়েছে। ডিপলো ১৯৭৮ সালের ১০ই নভেম্বর মিসিসিপির টুপেলোয় জন্মগ্রহণ করেন। তার বাবার নাম বারবারা জেয়ান এবং মায়ের নাম থমাস পেন্টজ। তিনি জার্মান এবং ইংরেজি বংশদ্ভুত। তিনি তার বাল্যকালের অধিকাংশ সময় মিয়ামিতে অতিবাহিত করেছেন, যেখানে তিনি মিয়ামি ব্যাস-এর ধারণা পেয়েছিলেন। তিনি ১৯৯৭ সালে ইউনিভার্সিটি অফ সেন্ট্রাল ফ্লোরিডায় ভর্তি হন, তারপর ফিলাডেলফিয়ায় চলে আসেন টেম্পল ইউনিভার্সিটিতে পড়ালেখা করার জন্য, যেখানে তিনি প্রথমবারের মতো ডিজে হিসেবে আবির্ভূত হয়েছিলেন। মেজর ল্যাজার এবং ম্যাড ডিসেন্ট ছাড়া, ডিপলোকে দেখা যায় 'অল দ্য লিটল ইনফ্লুয়েন্সেস'-কে সমর্থন করতে। একটি টেলিভিশনের জন্য খুব সম্প্রতি তার কেন্দ্রবিন্দু স্থানান্তরিত হয়েছে নিউ অরলেন্সের 'বাউন্স'-এর ওপর। তিনি ৫৫তম গ্র্যামি অ্যাওয়ার্ড এবং ৫৮তম গ্র্যামি অ্যাওয়ার্ড-এ অ শাস্ত্রীয় প্রযোজক হিসেবে মনোনীত হয়েছেন। ২০১৪ সালের হিসেবে, ডিপলো বিবিসি রেডিও ১/ ১এক্সট্রা-তে প্রতি রবিবার ৪টা-৬টা পর্যন্ত একটা অনুষ্ঠান করতেন।
নোনাডাঙা তথ্যপ্রযুক্তি পার্ক

নোনাডাঙা তথ্যপ্রযুক্তি পার্ক হলো ভারতের পশ্চিমবঙ্গ রাজ্যের পূর্ব কলকাতার একটি তথ্যপ্রযুক্তি বা আইটি পার্ক। এই আইটি পার্কের শিলান্যাস করেন প্রাক্তন মুখ্যমুন্ত্রী বুদ্ধদেব ভট্টাচার্য ২০১০ সালে। এটি পশ্চিমবঙ্গের চতুর্থ তথ্যপ্রযুক্তি পার্ক। এই তথ্যপ্রযুক্তি পার্কটি ১০ একর জমির উপর গড়ে উঠছে। এতে এখনো বিদ্যুৎ সংযোগ, সড়ক ব্যবস্থা, পানীয় জলের ব্যবস্থার পরিষেবা গড়ে তোলা সম্ভব হয়নি। ফলে এই তথ্যপ্রযুক্তি পার্কটি নির্মীয়মাণ পর্যায় রয়ে গেছে। রোল্ট ইন্ডিয়া, এইচসিএল ও এইচএসবিসি নোনাডাঙা তথ্যপ্রযুক্তি পার্কে জমি নিয়েছে ব্যবসা চালুর জন্য। কিন্তু পরিকাঠামোোর অভাবে এখানে প্রায় ৫০০ কোটি টাকার বিনিয়োগ ও ১২ হাজার কর্ম সংস্থান আটকে আছে।
তিলপাড়া ব্যারেজ

তিলপাড়া ব্যারেজ ভারতের পশ্চিমবঙ্গ রাজ্যের বীরভূম জেলার ময়ূরাক্ষী নদীর উপর নির্মিত একটি বাঁধ। এই ব্যারেজটি সিউড়ি শহর থেকে ৫.৫ কিলোমিটার দূরে অবস্থিত। ব্যারেজের দৈর্ঘ্য ৩০৯ মিটার। ১৯৪৯ সালে এই ব্যারেজটি নির্মাণ সম্পূর্ণ হয়। সে সময়ে ব্যারেজটি নির্মাণে খরচ হয়েছিল ১.১১ কোটি টাকা। যে মূল নদীখাতের উপর ব্যারেজটি তৈরি তার প্রস্থ ১৮.২৯ মিটার। ব্যারেজের পিছনে জলাশয়ের গভীরতা ৬২.৭৮ মিটার। জলের তলে এই ব্যারেজে মোট ১৫টি স্লুইস গেট আছে। এই স্লুইস গেটগুলি দিয়ে মোট ৮টি বে'তে জল ছাড়া সম্ভব। ব্যারেজের ডান দিকে ১৬.৬ কিমি ও বাম দিকে ২২.৫৩ কিমি প্রধান খাল খনন করে কৃষি জমিতে জল সরবরাহ করা হয়। এছাড়া ব্যারেজের তলে নদীগর্ভ জলস্রোতের ঘর্ষণকে কাজে লাগিয়ে এখানে জলবিদ্যুৎও তৈরি করা হয়ে থাকে।
ব্যারি ম্যাকার্থি

ব্যারি জন ম্যাকার্থি (ইংরেজি: Barry McCarthy; জন্ম: ১৩ সেপ্টেম্বর ১৯৯২) হলেন ডাবলিনে জন্মগ্রহণকারী একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে ডারহামের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলিং করেন। এছাড়াও, ডানহাতে ব্যাটিংয়ে পারদর্শিতা দেখাচ্ছেন ব্যারি ম্যাকার্থি। তার বোন লুইজ ম্যাকার্থিও আয়ারল্যান্ড দলের পক্ষে আন্তর্জাতিক ক্রিকেটে অংশ নিচ্ছে। আয়ারল্যান্ড অনূর্ধ্ব-১৯ দলের পক্ষে পাঁচটি খেলায় অংশ নিয়েছেন তিনি। প্রথম-শ্রেণীর ক্রিকেটে ডারহামের সদস্যরূপে ২০১৫ সালে অভিষেক ঘটে তার। একই দলের পক্ষে ২০ মে, ২০১৬ তারিখে প্রথমবারের মতো টুয়েন্টি২০ ক্রিকেট খেলেন। ২০১৬ ন্যাটওয়েস্ট টি২০ ব্ল্যাস্ট প্রতিযোগিতায় দলের প্রতিপক্ষ ওরচেস্টারশায়ার র‌্যাপিডসের বিপক্ষে খেলায় অংশগ্রহণের সুযোগ ঘটে তার। জুন, ২০১৬ সালে সফরকারী শ্রীলঙ্কার বিপক্ষে অনুষ্ঠিত ওডিআই সিরিজে অংশগ্রহণের জন্য তাকে দলের সদস্য মনোনীত করা হয়। অতঃপর ১৬ জুন, ২০১৬ তারিখে আয়ারল্যান্ডের পক্ষে ওডিআই অভিষেক ঘটে তার।
যাদুর বাঁশি

যাদুর বাঁশি ১৯৭৭ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন আব্দুল লতিফ বাচ্চু। ছায়াছবিটির কাহিনী, চিত্রনাট্য ও সংলাপ লিখেছেন আহমদ জামান চৌধুরী। এতে নাম চরিত্রে অভিনয় করেছেন অপু সারোয়ার। এছাড়া অন্যান্য ভূমিকায় ছিলেন সুচরিতা, রাজ্জাক, বুলবুল আহমেদ, এটিএম শামসুজ্জামান প্রমুখ। চলচ্চিত্রটি ৩য় জাতীয় চলচ্চিত্র পুরস্কারে তিনটি বিভাগে পুরস্কার অর্জন করে। দরিদ্র বিধবা মায়ের সন্তান যাদু বাঁশি বাজিয়ে গ্রামবাসীকে বিমোহিত করে। গ্রামের কিছু লোক এতে ক্ষুব্ধ হয়ে তাকে গ্রাম থেকে বের করে দেয়। নদীর তীরে ডুবতে থাকা জেলে মোহর আলীর স্ত্রীকে বাঁচায় সে। মোহর আলী তার একটা কাজের বন্দোবস্ত করে দেয়। কিন্তু সে তার মালিক তমিজ আলীর মেয়ের পাখির সাথে সম্পর্কে জড়িয়ে যায়। তমিজ আলী জানতে পেরে যাদু ও মোহর আলীকে শাসায়। মোহর আলী ও তার স্ত্রী আমেনার সাহায্যে তারা বিয়ে করে এবং গ্রাম ছেড়ে শহরে পালিয়ে যায়। ইতোমধ্যে যাদু অসুস্থ হয়ে পরলে তাকে হাসপাতালে নিয়ে গেলে তার ক্যান্সার ধরা পরে। অন্যদিকে পাখির চাচার কুবুদ্ধিতে পাখি যাদুকে হাসপাতালে একা রেখে বাড়ি চলে যায় এবং গৃহবন্দী হয়। যাদুর বাঁশি ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, রুনা লায়লা ও খুরশিদ আলম। যাদুর বাঁশি বাজিয়েছেন আবদুর রহমান। ৩য় জাতীয় চলচ্চিত্র পুরস্কারঃ
জননী (চলচ্চিত্র)

জননী ১৯৭৭ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন সিরাজুল ইসলাম ভূঁইয়া। এতে প্রধান চরিত্রে অভিনয় করেছেন শাবানা, সৈয়দ হাসান ইমাম, আনোয়ারা, রওশন জামিল। শাবানা এই চলচ্চিত্রে অভিনয়ের মাধ্যমে ৩য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রীর পুরস্কার পেলেও তিনি তা প্রত্যাখ্যান করেন। ৩য় জাতীয় চলচ্চিত্র পুরস্কারঃ
বৌভাত

বৌভাত হচ্ছে বাঙালি সমাজে প্রচলিত বিবাহ সংশ্লিষ্ট অনুসৃত একটি আচার।মুসলমান জগতের অনেক সংস্কৃতিতে এই অনুষ্ঠান ওয়ালিমা নামে পরিচিত। সাধারণত বরের বাড়িতে কনের দ্বিতীয় দিন বৌ-ভাত অনুষ্ঠান পালিত হয়ে থাকে৷ এ দিন কনে অর্থাৎ যে এখন বৌ, সে তার আত্মীয়স্বজনদের আপ্যায়িত করে৷ সাধারণত দুপূরের খাবারের আয়োজন করা হয়ে থাকে৷ সন্ধ্যায় সাধারণত বরের আত্মীয়স্বজন এবং বন্ধুবান্ধবদের আমন্ত্রণ ও আপ্যায়ন করা হয়ে থাকে৷ কনের আত্মীয়স্বজনরাও বরের আত্মীয়স্বজনদের অভ্যর্থনা জানিয়ে থাকেন৷ এ উপলক্ষ্যে একটি বড় ধরনের ভোজ অনুষ্ঠান, যাকে ‘প্রীতি ভোজ’ বলা হয়ে থাকে, অনুষ্ঠিত হয়৷ এছাড়াও কনে পক্ষ ও বর পক্ষের মধ্যে উপহার আদান-প্রদান হয়ে থাকে৷ বিয়ের পর কনে শ্বশুরবাড়িতে আসার পর বরের পরিবারের পক্ষ থেকে একটি ভোজের আয়োজন করা হয়। এটি মূলতঃ গড়ে উঠেছে কনে নিজ হাতে বরের বাড়িতে প্রথম রান্না করাকে কেন্দ্র করে। কিন্তু বর্তমানে এটি একটি জাকজমক পূর্ণ আনুষ্ঠানিকতায় রূপ নিয়েছে যেখানে কনে পক্ষ, বরের আত্মীয়-স্বজন, বন্ধু-বান্ধবেরা উপস্থিত হন এবং বর-কনেকে আশীর্বাদ করে নববিবাহিতদের, বিশেষতঃ নববধূকে উপহার দেয়।
অলংকার (চলচ্চিত্র)

অলংকার ১৯৭৮ সালে মুক্তিপ্রাপ্ত বাংলাদেশী বাংলা ভাষার নাট্য-রোমান্টিকধর্মী চলচ্চিত্র। ছায়াছবিটি পরিচালনা করেছেন নারায়ণ ঘোষ মিতা। চলচ্চিত্রটির কাহিনী লিখেছেন জাকাউর রহমান এবং চিত্রনাট্য ও সংলাপ লিখেছেন পরিচালক মিতা নিজেই। এতে প্রধান চরিত্রে অভিনয় করেছেন রাজ্জাক, শাবানা, নূতন, আনোয়ার হোসেন প্রমুখ। এই চলচ্চিত্রের গানে কণ্ঠ দিয়ে সাবিনা ইয়াসমিন ৪র্থ জাতীয় চলচ্চিত্র পুরস্কারে শ্রেষ্ঠ নারী কণ্ঠশিল্পীর পুরস্কার অর্জন করেন। মামুন একজন কবি। তার একটি কবিতার বই বাজারে বেরিয়েছে। মামুন ও নিলু একে অপরকে পছন্দ করে এবং সে কথা তাদের পরিবারের সবাই জানে। কিন্তু বাদ সাধে নিলুর চাচাত ভাই হাফিজ। সে নিলুর মায়ের কাছে নিলুকে বিয়ের প্রস্তাব দেয়। নিলুর মা হাফিজের সঙ্গে নিলুর বিয়ে দিতে চাইলেও নিলুর মত না থাকায় বিয়ে হয় না। পরবর্তীতে মামুন আর নিলুর বিয়ে হয় এবং দুজনে নতুন জীবন শুরু করে। রিতার বিয়ে পরবর্তী অনুষ্ঠানে গিয়ে ঘটনা অন্যদিকে গড়ায়। সেখানে নিলুর গান শুনে মুগ্ধ চলচ্চিত্র প্রযোজক খান সাহেব তাকে তার পরবর্তী ছায়াছবিতে গান গাওয়ার অণুরোধ করে। নিলু তখন রাজি না হলেও পরে দুর্ঘটনায় মামুনের পা ভেঙ্গে গেলে হাসপাতালের টাকার জন্য সে গান গায় এবং অচিরেই জনপ্রিয় হয়ে ওঠে। হাসপাতাল থেকে সুস্থ হয়ে ফিরে এসে তা জানতে পেরে রাগান্বিত হয় মামুন এবং এক পর্যায়ে নিলুকে আঘাত করে ও নিলুকে বাড়ি ছেড়ে চলে যেতে বলে। নিলু চলে যাওয়ার পর খবর আসে মামুন তার কবিতার জন্য অ্যাকাডেমি পুরস্কার পেয়েছে। কিন্তু নিলু কি আবার মামুনের কাছে ফিরে আসবে... অলংকার ছায়াছবিটির সঙ্গীত পরিচালনা করেছেন সত্য সাহা। গীত রচনা করেছেন মোহাম্মদ মনিরুজ্জামান, গাজী মাজহারুল আনোয়ার, ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন ও খন্দকার ফারুক আহমেদ। এই ছায়াছবিতে ব্যবহৃত মোহাম্মদ রফিকুজ্জামান-এর গীতে ও সাবিনা ইয়াসমিন-এর কণ্ঠে "দুঃখ আমার বাসর রাতের পালঙ্ক" গানটি রেডিওর জন্য সুর করা হয়েছিল এবং জনপ্রিয়তা লাভ করেছিল। পরবর্তীতে গানটি অলংকার ছায়াছবিতে ব্যবহার করা হয়। ৪র্থ জাতীয় চলচ্চিত্র পুরস্কার